กระทุ่มนา

กระทุ่มนา กระท่อมขี้หมู หรือ ตุ้มแซะ () เป็นพืชในวงศ์เข็ม ลักษณะเป็นไม้ต้น สูง 8–15 เมตร หูใบรูปขอบขนาน ยาว 1–1.5 เซนติเมตร ใบเป็นใบเดี่ยวรูปไข่หรือรูปรี ออกเรียงตรงข้าม ยาว 5–16 เซนติเมตร ก้านใบยาว 1–2.5 เซนติเมตร ดอกออกเป็นช่อแบบช่อกระจุกแน่น เรียงคล้ายช่อกระจุกแยกแขนงสั้น ๆ หรือช่อซี่ร่ม เส้นผ่านศูนย์กลาง 1.5–2 เซนติเมตร มีใบประดับย่อยรูปเส้นด้าย ยาว 2–3 มิลลิเมตร หลอดกลีบเลี้ยงยาวประมาณ 1.5 มิลลิเมตร ปลายจักตื้น ๆ หลอดกลีบดอกยาว 3–4 มิลลิเมตร กลีบรูปสามเหลี่ยม ยาว 2.5–3.5 มิลลิเมตร ก้านชูอับเรณูสั้น อับเรณูยาวประมาณ 2 มิลลิเมตร รังไข่เกลี้ยง ก้านและยอดเกสรเพศเมียยาว 6–7 มิลลิเมตร ออกดอกเดือนมิถุนายน–กรกฎาคม ผลแบบผลแห้งแตก ช่อผลเส้นผ่านศูนย์กลาง 1.3–1.8 เซนติเมตร ผลย่อยรูปไข่ ยาวประมาณ 5 มิลลิเมตร ภายในมีเมล็ดจำนวนมากสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 22, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ

กระทุ่มนามีถิ่นกำเนิดในจีนตอนใต้ เอเชียตะวันออกเฉียงใต้ไปจนถึงเกาะนิวกินี ขยายพันธุ์ด้วยการเพาะเมล็ดหรือตอนกิ่ง ปลูกเป็นไม้ประดับเพราะดอกมีกลิ่นหอมอ่อน ๆ ใบกระทุ่มนามีสรรพคุณแก้ท้องร่วง แก้บิดมูกเลือด เปลือกต้นใช้รักษาโรคผิวหนัง คุดทะราด

 อ้างอิง 

แหล่งข้อมูลอื่น


 IPNI: Mitragyna diversifolia (accessed 2/7/2017)

หมวดหมู่:วงศ์เข็ม
หมวดหมู่:ไม้ดอกไม้ประดับ
หมวดหมู่:พืชที่พบในทวีปเอเชีย